Stormurinn Malik hefur gert mikill usla í Noregi, Svíþjóð og Danmörku. Rafmagn hefur farið af þúsundum heimila. Óttast er að tjónið sé mikið í Noregi.
Foráttuveður gengur yfir Noreg, Svíþjóð og Danmörku. Stormurinn hefur valdið tjóni og rafmagnsleysi víða og sjór hefur flætt upp á land. Þá eru vegir víða lokaðir. Vindhviður á Jótlandi hafa mælst hátt í fjörutíu metrar á sekúndu.
Stormurinn, sem fengið hefur nafnið Malik, skall á síðdegis í gær.
Staðan virðist vera einna verst í suður- og vesturhluta Noregs. Þar hafa hátt í níutíu tilkynningar borist um tjón á húsum, bátum og bílum. Í Stavanger sökk bátur sem var bundinn við bryggju til botns þrátt fyrir tilraunir til að bjarga honum. Fólki var á tímabili ráðið frá því að vera á ferli á hafnarsvæðinu vegna hárrar sjávarstöðu.
Það er líka bálhvasst í Björgvin og fólk er beðið um að halda sig heima. Þar hrundi grjót úr fjöllum við borgina og á hús.
Þúsundir norðmanna eru rafmagnslaus af völdum veðursins, aðallega í vesturhluta landsins. Þá hefur vegum verið lokað víða, ekki aðeins út af vindi heldur líka aurskriðum sem hafa fallið á vegi. Veðrið hefur einnig haft áhrif á flugsamgöngur og meðal annars gat vél með hluta af norska landsliðinu í handbolta, sem var að taka þátt í Evrópumótinu, ekki lent í Ósló í gær og varð að snúa henni frá.
Í Danmörku eru samgöngur víða úr skorðum - meðal annars er Stórabeltisbrúnin lokuð og brúin yfir Eyrarsund var lokuð á tímabili. Hún var opnuð aftur í morgun. Lögregluyfirvöld á Jótlandi ráða fólki frá því að vera á ferðinni og við vesturströnd Jótlands mælast vindhviður upp í næstum fjörutíu metra á sekúndu. Tré hafa brotnað, þakplötur fokið minnst á fjórða þúsund heimili . Lestarferðum víða um Danmörku hefur verið aflýst og þá hefur þurft að loka fjölga sýnatökustaða fyrir COVID nítján.
Þá er varað við hvössum vindi í suðurhluta Svíþjóðar. Þar hefur há sjávarstaða valdið usla og sjór víða gengið á land. Þá hefur eitthvað verið um rafmagnsleysi í úthverfum Stokkhólms og vegir hafa lokast, meðal annars vegna trjáa sem hafa fallið á þá. Ferjufyrirtæki hafa til dæmi aflýst ferðum til Gotlands.
Ekki er vitað til þess að neinn hafi slasast í þessum löndum. Sömu sögu er hins vegar ekki að segja um Bretlandi. Stormurinn hefur nefnilega líka valdið usla í Norður-Englandi og Skotlandi. Þar létust tveir eftir að hafa orðið undir tré sem féll.
Veðrið á að ganga niður þegar líða tekur á daginn.

Stormurinn Malik hefur gert mikill usla í Noregi, Svíþjóð og Danmörku. Rafmagn hefur farið af þúsundum heimila. Óttast er að tjónið sé mikið í Noregi.